റീറ്റ് പരീക്ഷയ്ക്ക് പുറപ്പെട്ടവര് സഞ്ചരിച്ച വാന് ട്രെയിലറുമായി കൂട്ടിയിടിച്ചു, 6 പേര് മരിച്ചു, അഞ്ചുപേര്ക്ക് പരിക്ക് ജയ്പൂര്: ജയ്പൂരിലെ ചക്സുവില് റീറ്റ് പരീക്ഷയ്ക്ക് പുറപ്പെട്ടവര് സഞ്ചരിച്ച വാന് ട്രെയിലറുമായി കൂട്ടിയിടിച്ചു. 6 പേര് മരിച്ചു , അഞ്ചുപേര്ക്ക് പരിക്ക്. എന്എച്ച് 12 നിമോഡിയ വളവില് ശനിയാഴ്ച രാവിലെയാണ് അപകടം . അപകടത്തില് 5 പേര്ക്ക് പരിക്കേറ്റിട്ടുണ്ട്. പരിക്കേറ്റവരെ ചക്സുവിലെ സാറ്റലൈറ്റ് ആശുപത്രിയില് പ്രവേശിപ്പിച്ചു. കൊല്ലപ്പെട്ടവരെല്ലാം വാന് യാത്രക്കാരാണ്. ഇതില് വാനിന്റെ ഡ്രൈവറും ഉള്പ്പെടുന്നു. ബാരന് ജില്ലയിലെ കവായി പോലീസ് സ്റ്റേഷന് പരിധിയിലെ ഗൗര്ധന്പുര നയാപുര സ്വദേശികളാണ് ബാക്കിയുള്ള അഞ്ച് പേര്. സിക്കറില് റീറ്റ് പരീക്ഷ എഴുതാന് പോവുകയായിരുന്നു ഇവര്. വാനില് 11 പേര് ഉണ്ടായിരുന്നു. നിമോഡിയ കട്ടിന് സമീപമായിരുന്നു അപകടം. സംഭവത്തില് 5 പേര്ക്ക് പരിക്കേറ്റിട്ടുണ്ട്. ജയ്പൂരിലേക്ക് റഫര് ചെയ്ത ഒരു ഉദ്യോഗാര്ത്ഥിയുടെ നില ഗുരുതരമായി തുടരുന്നു. ബാക്കിയുള്ള രണ്ടുപേര് ചക്സു ആശുപത്രിയിലും രണ്ടുപേര് മഹാത്മാ ഗാന്ധി ആശുപത്രിയിലും ചികിത്സയിലാണ്.